ڕیگۆبەرتا مەنچو

ڕیگۆبەرتا مەنچو توم (؛ لە دایکبووی ٩ی کانوونی دووەمی ١٩٥٩) چالاکوانی مافەکانی مرۆڤ و فێمێنێستێکی گواتیمالایییە، یەکێکە لە ھەڵگرانی خەڵاتی نۆبێل. ئەو بە کار و چالاکییەکانی دەناسرێتەوە کە ژیانی خۆی تەرخانکرد بۆ بڵاوکردنەوە ھۆشیاریی لەبارەی مافەکانی خەڵکی ڕەسەن لە گواتیمالا لەکاتی شەڕی ناوخۆیی گواتیمالا (١٩٦٠ بۆ ١٩٩٦)، ھەروەھا بانگەشەی بۆ مافەکانی خەڵکی ڕەسەن دەکات لە ئاستی نێونەتەوەیی."Rigoberta Menchú." Encyclopedia of World Biography Online, Gale, 1998. Gale in Context: Biography, https://link.gale.com/apps/doc/K1631004473/BIC?u=unlv_main&sid=BIC&xid=13ab26e5. Accessed 27 Sept. 2019.

لە پای کارەکانیدا، ڕیگۆبەرتا مەنچو لە ساڵی ١٩٩٢ خەڵاتی نۆبێلی لە ئاشتی وەرگرت بۆ ئەوکارانەی کە بۆ خەڵکی ڕەسەن کردبوونی،"The Nobel Peace Prize 1992" , Nobelprize.org. Retrieved 27 November 2017. ھەروەھا لە ساڵی ١٩٩٨ خەڵاتی شازادەخاتوون ئەستوریازی ئیسپانی پێدراوە."Premio Príncipe de Asturias de Cooperación Internacional 1998", Fundación Princesa de Asturias website]. Retrieved 27 November 2017. لە پاڵ کارەکانی ئەوا بووەتە باڵیۆزی چاکەخوازی ڕێکخراوی یوونیسکۆ. ئەو بۆ ھەڵبژاردنەکانی سەرۆکایەتیی گواتیمالا لە ساڵانی ٢٠٠٧ و ٢٠١١ خۆی پاڵاوت، ھەروەھا لە ساڵی ٢٠٠٧ حیزبێکی چەپی سۆسیالیستی بەناوی ویناک دامەزراند، کە بە یەکەم حیزبی خەڵکی ڕەسەنی گواتیمالا دادەنرێت.

لە ساڵی ٢٠١٠، لەلایەن حکوومەتی مەکسیک خەڵات و مێدالیای ڕێزلێنانی ھەڵۆی ئەزتیک (Order of the Aztec Eagle) پێبەخشرا لەپای کار و خزمەتەکانی. لە ساڵی ١٩٨٣، کتێبێکی لەسەر ژیانی خۆی لەژێر ناونیشانی من، ڕیگۆبەرتا مەنچو بڵاوکردەوە.

 سەرچاوەکان 

پۆل:زیندووان
پۆل:لەدایکبووانی ١٩٥٩
پۆل:وەرگرانی خەڵاتی ئاشتیی نۆبێل
پۆل:ژنانی براوەی خەڵاتی نۆبێل
پۆل:فێمینیزم و مێژوو
پۆل:ژنە نووسەرەکانی خۆژیاننامە
پۆل:ژنان لە پاراستنی مافی مرۆڤ